Surah Asy-Syams

Surat Asy-syams (basa Arab:الشّمس) nyaéta surat ka-91 dina al Qur'an, diwangun ku 15 ayat, kaasup golongan surat Makkiyah, diturunkeun sanggeus surat Al Qodar. Dingaranan Asy Syams (panonpoé) dicokot tina kecap Asy Syams anu aya dina ayat munggaran surat ieu.

 Poko-poko eusina 
Kaum Tsamud geus diancurkan Alloh alatan kadorakana. Pangéran maparin gambaran yén hal ieu téh gampil pikeun Mantenna, sakumaha gampangna nyiptakeun barang-barang nu aya di alam, beurang jeung peuting, sarta nyiptakeun jiwa anu kasebut dina sumpah-na; Alloh maparin ka manusa jalan katakwaan sarta jalan kakafiran; manusa miboga kabébasan milih ti antara dua jalan éta.

Surat Asy Syams eusina mangrupa dorongan ka manusa pikeun ngabérésihkeun jiwana sangkan meunang kauntungan di dunya jeung di ahérat sarta nganyatakeun yén Alloh baris nimpahkeun azab ka jalma-jalma anu ngotoran jiwana kawas kaum Tsamud.

 Eusi jeung Tarjamah 

 Ayat ka Tulisan Arab Tarjamah basa Sunda 1. وَٱلشَّمۡسِ وَضُحَٮٰهَاDemi srangéngé katut cahayana. 2. وَٱلۡقَمَرِ إِذَا تَلَٮٰهَاJeung bulan nalika nuturkeunana (nyaangan saperti srangéngé). 3. وَٱلنَّہَارِ إِذَا جَلَّٮٰهَاJeung beurang nalika brayna. 4. وَٱلَّيۡلِ إِذَا يَغۡشَٮٰهَاJeung peuting nalika reupna. 5. وَٱلسَّمَآءِ وَمَا بَنَٮٰهَاJeung langit katut struktur nu nyusunna. 6. وَٱلۡأَرۡضِ وَمَا طَحَٮٰهَاJeung bumi katut nu ngamparkeunana. 7. وَنَفۡسٍ۬ وَمَا سَوَّٮٰهَاJeung jiwa katut panyiptaanana. 8. فَأَلۡهَمَهَا فُجُورَهَا وَتَقۡوَٮٰهَاTuluy dibejakeun ka manéhna jalan kana kajahatan jeung kana katakwaan. 9. قَدۡ أَفۡلَحَ مَن زَكَّٮٰهَاSaéstuna bagja pisan jelema nu nyucikeun jiwana. 10. وَقَدۡ خَابَ مَن دَسَّٮٰهَاJeung cilaka pisan jalma anu ngotoran jiwana. 11. كَذَّبَتۡ ثَمُودُ بِطَغۡوَٮٰهَآ(Kaom) Tsamud ingkar ka (rosulna) lantaran maranéhanana ngaliwatan wates. 12. إِذِ ٱنۢبَعَثَ أَشۡقَٮٰهَاNalika jalma nu pangjahatna ti antara maranéhna hudang. 13. فَقَالَ لَهُمۡ رَسُولُ ٱللَّهِ نَاقَةَ ٱللَّهِ وَسُقۡيَـٰهَاPok Rosul Alloh (Nabi Soléh) nyarita ka maranéhna: “Ieu onta Alloh, geura (raksa) ku arandika katut inumeunana. 14. فَكَذَّبُوهُ فَعَقَرُوهَا فَدَمۡدَمَ عَلَيۡهِمۡ رَبُّهُم بِذَنۢبِهِمۡ فَسَوَّٮٰهَاTapi maranéhna ingkar ka Rosulna, sarta éta onta téh ditelasan. Ku kituna Pangéran nibankeeun siksaan ka maranéhna lantaran dosana nepi ka rata binasa. 15. وَلَا يَخَافُ عُقۡبَـٰهَاSedengkeun Anjeunna henteu sieun ku akibat padamelan Mantenna.

 Hubungan jeung surat Al Lail 
Surat Asy Syams ngajelaskeun yén jelema anu nyucikeun jiwana baris meunang kauntungan sarta jelema anu ngotoran jiwana baris diazab ku Alloh, sedangkan surat Al Lail ngajelaskeun gawéna anu nyucikeun jiwa éta sahingga ngahasilkeun kauntungan sarta gawéna anu ngotoran jiwa sahingga ngahasilkeun karugian.

 Tumbu ka luar 

Kategori:Surah dina Al-Qur'an